**Debatno-istrazivacki rad**

**„Zakoni ne trebaju provoditi pozitivnu diskriminaciju žena u politici (javnim funkcijama)“**

**Afirmacija**

Una Alić i Rukija Husović

**Negacija**

Amela Halak i Emina Kuljundžić -

**Opšti dojmovi i komentari**

„Po mom mišljenju ovaj debatno-istraživački zadatak je dao jasnu sliku zadate teme.Slobodan sam podsjetiti da je položaj žena u društvu generalno,pa sljedstveno tome u politici bio značajno bolji u bivšoj državi-SFRJ.Radi podsjećanja 80-tih godina prošlog stoljeća premijerka SFRJ je bila Milka Planinc što je jedan od rijetkih primjera u Evropi,ali i svijetu,naravno žene su i ranije zauzimale značajne pozicije u politici,ali i društvu SFRJ(Pocetkom 1970-tih u Hrvatskoj Savka Dabčević,a u Srbiji Latinka Perović).Smatram da je ovu činjenicu trebalo navesti u argumentima koji afirmiraju ovu tezu tako i argumentima koji negiraju ovu tezu.“ Mirza Hasić

„Što se tiče općenitog dojma, afirmacija je dala detaljnu analizu teme kroz navođenje konkretnih argumenata koji su detaljno razrađeni, dok se negacija više bazirala na općenitom prikazu problema.“ Luka Kramar

“Slažem se sa kolegicama u većini iznesenog na ovu temu. Međutim, ne slažem se baš sa dijelom u kojem pišete ,,Kako razbiti stakleni strop”, gdje navodite da ženama treba omogućiti edukaciju, dati im podršku i ne sprječavati dolazak na bitne pozicije. Bar sada u 21.vijeku, izjednačeno je i školstvo i edukacija u odnosu na spol, svako ima pravo na izražavanje mišljenja, imaju pravo da se kandidiraju uz ispunjene zakonski određenih pretpostavki. Da li ste možda primjetile da žene u našoj državi, odnosi se na postotak koji se bavi politikom, nisu pokazale toliku tendenciju da budu lideri političkih stranaka ili na nekim visokim vodećim pozicijama, iako im to nije zabranjeno naravno? Također, žene koje imaju tendenciju za tim, ažurne su, aktivno se bave politikom, štite stavove građana i čine toliko dobro za državu da ne mogu proći nezapaženo, koji je vaš stav o tome da se onda one kandidiraju kao nezavisni kandidati te na taj način pokušaju ostvariti svoj “cilj”? Jer znamo da unutar političkih stranaka se nameće mišljenje većine, tako da članovi, između ostalog i žene, služe kao “marionete” koji će i kad im se pruži prilika za javnim obraćanjem, zastupati stavove svoje stranke, a ne lične stavove što smatraju ispravnim.” Emina Kukuljac

„Željela bih pohvaliti kolegice afirmacijske ekipe koje su detaljno istražile materiju što uočavamo iz njihove argumentacijske linije.Međutim,nisam shvatila sponu između nasilja nad ženama i ovom temom.Kolegice negacijske ekipe su više napisale rad na ovu temu nego što se radilo o negacijskoj liniji.Smatram da su također u korist afirmacijske ekipe iznosile činjenice da žene nemaju medijski prostor,da su nedovoljno zastupljenje što je tvrdila ekipa koja im je konkurirala kao suparnička.“ Edna Basara.

**Pitanja za afirmacijsku ekipu:**

Luka Kramar

1. Kao neke od država koje iznimno visoko rangiraju na ljestvici zastupljenosti žena u politici navodite Švedsku i Finsku i dodajete da te države takav stupanj ravnopravnosti ostvaruju i bez zakonskih kvota, međutim na koji su to točno način  te države postigle takav stupanj ravnopravnosti? (pri tome ne zaboravite da su upravo to neke od prvih država koje su provodile pozitivnu diskriminaciju žena, da li takve rezultate danas duguju pozitivnoj diskriminaciji)

Edna Basara

1. Na početku ste naveli da BiH koja kao nerazvijena zemlja teži ulasku u EU kako bi to ostvarila nužno je da ispoštuje uvjete EU,između ostalog odredbe o ravnopravnosti spolova.U argumentaciji dalje navodite primjer Hrvatske sa podacima zadnjih parlamentarih izbora održanih 2016.godine i kako oni također ne poštuju odredbe.Međutim,Hrvatska je u tom periodu već članica EU.Možete li mi dovesti u poveznicu ulazak BiH u EU s pomenutom diskriminacijom i zakonima koji su na papiru jedno,a u praksi nešto potpuno drugačije?
2. Zašto smatrate diskriminirajuće činjenicu da od osam vodećih stranaka u BiH žena nije presjednica nijedne stranke?Može li da postoji neki drugi razlog u vidu toga da žene ne žele tako odgovorne pozicije ili da se ne smatraju dovoljno sposbnim da iste obavljaju?
3. Naveli ste da je ženama potrebno dati podršku prije nego se pojave na političkoj sceni.Na kakvu vrstu podrške ste mislili?Smatrate li da je to diskriminirajuće u odnosu na muškarce koji tek žele "uploviti" u politiku?Da li je u tom slučaju i njima potrebna podrška?
4. Da li imate konkretan primjer ili podatak o tome da,kako ste i sami naveli,žene iz jedne partije ne podržavaju žene iz druge partije zbog straha od otkaza?
5. Kako statističke podatke o nasilju nad ženama povezujete s tezom koju afirmišete?

**Pitanja za negacijsku ekipu**

Din Buljević

1. U zaključku svoje teze navodite da je kvota koja osigurava zastupljenost žena na stranačkim listama nedovoljna i neodrživa, te da se istinske promjene mogu desiti samo sa promjenom društvene svijesti. Da li biste se onda složile da su spolne kvote površna mjera kojom se želi riješiti problem duboko ukorijenjen u našem društvu? Drugim riječima, kako pomirujete stav zauzet u vašem zaključku sa pozicijom koju zastupate u ovoj debati?"

Luka Kramar

1. Navodite dvije žene koje imaju/le visoku poziciju u politici (Merkel i Grabar-Kitarović), međutim u kakvoj su one poveznici sa pozitivnom zakonskom diskriminacijom žena (da li se u njihovim državama primjenjuje, da li su na takav način izabrane na pozicije, koje su dužnosti prethodno obnašale i sl.)?

Edna Basara

1. Naveli ste da žene koje su već dobile mandat učestvuju u odlukama koje se donose u institucijama.Možete li nam navesti primjer?
2. Naveli ste da prema istraživanja žene imaju poseban senzibilitet u javnom djelovanju.O kakvim istraživanjima je riječ i kako su sprovedena?

Mirsad Ugarak

1. "Da li smatrate moralnim forsiranje određene kvote učešća žena u politici (javnim funkcijama) ukoliko određeni brojevi istih uopšte ne žele da obnašaju te funkcije? Zar ne mislite da bi bilo svrsishodnije opredijeliti se za postepeno unapređivanje društvene svijesti odgojno-obrazovnim metodama, time da mlađe osobe ženskog spola zaobiđu primitivna, zaostala razmišljanja, te da eventualno same razviju afinitete prema navedenim zvanjima i zanimanjima?
2. Da li ste razmišljali o tome kako se osjećaju žene koje bivaju izabrane na svoje pozicije isključivo zbog njihovog spola, stavljajući u drugi plan naobrazbu i sposobnosti istih?"

**Članice debatnih timova odgovore na postavljena pitanja trebaju dostaviti predmetnoj nastavnici do utorka 6.4.2020. godine u 14.00, a odgovori će biti objavljeni.**